Iulius Antonius Taschereau
Vide etiam paginam fere homonymam: Documentum Taschereau. Iulius Antonius Taschereau (Jules-Antoine Taschereau; natus anno 1801; mortuus 1874), philologus et recensor, fuit administer generalis Bibliothecae Nationalis Francicae ab anno 1858 usque ad 1874. Fuit et editor libri cuiusdam de rebus politicis Francicis annorum 1830-1838, titulo Revue rétrospective, quem sine nomine auctoris anno 1848 divulgavit.